Vi boede i Fernandos lejlighed i julen 2017, og det var en rigtig dejlig oplevelse.
Lejligheden er hyggelig og godt indrettet, og den ligger i et godt kvarter, hvor man hurtigt kan tage Metroen til andre områder af byen. Der er også vældig gode muligheder for at handle og gå på café og restaurant tæt på boligen. Vi nåede at komme 2 gange på restaurant Market, som ligger få minutters gang fra lejligheden.
Vi blev modtaget af Fernando i lejligheden og vist rundt, og så havde han købt ind til os, så vi havde morgenmad til næste dag. Det er ret flot!
Han bestilte straks en taxa til os til den dag, vi skulle rejse, fordi det var meget tidligt om morgenen, og det fungerede fremragende. Dagen før afrejsen tjekkede han lige igen med taxafirmaet. Fernando er meget omhyggelig.
Lejligheden ligger i et pænt, centralt kvarter, og man kan sagtens spadsere til mange af de store seværdigheder.
Der gik et par dage, inden vi rigtig lagde mærke til, at vores værelser var uden vinduer. Faktisk er der kun vindue i en enkelt side af lejligheden, nemlig ud for spisekøkkenet mod altanen. Det skal man jo helst ikke have problemer med, og det kan være lidt svært at følge med i, hvad tid på dagen det er, når man vågner ud på morgenen.
Der er også lidt lydt i ejendommen, men ikke om natten, og det er rolige beboere. Man kan dog høre et eller andet bag muren i soveværelset, som måske er lyde fra elevatoren? Det fandt vi aldrig ud af.
Alt i alt var vi rigtig godt tilfredse, og vi kunne sagtens finde på at bo der igen.